అమృత్సర్: పాపులర్ కామెడీ షోలో నటించే విషయంలో పట్టుదలగా ఉన్న పంజాబ్ మంత్రి, మాజీ క్రికెటర్ నవజోత్ సింగ్ సిద్ధూ తన మాటల దూకుడును కూడా పెంచారు. కుటుంబ పోషణ కోసం తాను టీవీలో నటిస్తే ఇతరులకు వచ్చే నొప్పేంటో తనకు తెలియడం లేదన్నారు. టీవీషోలో తాను కనిపించే విషయంలో ఓటర్లకు లేని కడుపునొప్పి తనను విమర్శించే వారికి ఎందుకో అంతుపట్టడం లేదన్నారు. 'పంజాబ్ మాజీ డిప్యూటీ ముఖ్యమంత్రి సుఖ్బీర్ బాదల్లాగా నేను ట్రాన్స్పోర్టర్ అవతారం ఎత్తలేను. నోట్లు ముద్రించే అవినీతి పనులు చేయలేను. నన్ను గెలిపించిన ఓటర్లను మోసం చేయలేను. నా కుటుంబ పోషణ, ఖర్చుల కోసం డబ్బులు సంపాదించేందుకు మాత్రమే టీవీ షోలు చేస్తున్నాను' అని ఆయన అన్నారు. తనను గెలిపించిన ఓటర్ల కూడా టీవీల్లో కనిపించరాదని అనడం లేదని, వారికెలాంటి అభ్యంతరాలు లేవని అన్నారు. ప్రజల ప్రేమ, ఆశీస్సుల వల్లే తాను, తన భార్య ఏడు ఎన్నికల్లో నెగ్గామన్నారు. 'రాత్రి 7 గంటల నుంచి మరుసటి రోజు ఉదయం 6 గంటల వరకూ నేను ఏం చేస్తాననేది మిగతా వాళ్లకు అనవసరం. ఇప్పటికే 75 శాతం టీవీ షోల పని నిలిపేశాను. ఐపీఎల్ ఆడటం మానేశాను. ఇంతకంటే నేను ఏమి చేయాలనుకుంటున్నారు? సంపాదించడం మానేయాలా?' అని ప్రశ్నించారు. అమృత్సర్ ఈస్ట్ నియోజకవర్గం నుంచి గెలిచిన అనంతరం తొలిసారి గోల్డెన్ టెంపుల్ దర్శించేందుకు సిద్ధూ బుధవారంనాడిక్కడకు వచ్చారు.
amritsar: papular comedy sholo natinche vishayamlo pattudalagaa unna panjab mantri, maji cricketer navjot sing siddhuu tana maatala dookudunu kuudaa penchaaru. kutumba poshana kosam taanu tvlo natiste itarulaku vache noppento tanaku teliyadam ledannaru. tvchesholo taanu kanipinche vishayamlo otarlaku laeni kadupunoppi tananu vimarsinche vaariki enduko anthupattadam ledannaru. 'panjab maji deputy mukhyamantri sukhbir badallaga nenu transporter avataaram ettalenu. notlu mudrinche avineeti panulu cheyalenu. nannu gelipinchina otarlanu mosam cheyalenu. naa kutumba poshana, kharchula kosam dabbulu sampadinchenduku matrame tv sholu chestunnanu' ani aayana annaru. tananu gelipinchina otarla kuudaa tvllo kanipincharaadani anadam ledani, vaarikelaanti abhyantaraalu levani annaru. prajala prema, aasheessula valle taanu, tana bharya edu ennikallo neggaamannaaru. 'raatri 7 gantala nunchi marusati roju udayam 6 gantala varakuu nenu yem chestananedi migata vaallaku anavasaram. ippatike 75 saatam tv shola pani nilipesaanu. ipl aadatam maanesaanu. intakante nenu emi cheyalanukuntunnaru? sampaadinchadam maneyala?' ani prasninchaaru. amritsar eest niyojakavargam nunchi gelichina anantaram tolisari golden tempul darsinchenduku siddhuu budhavaaramnaadikkadaku vachaaru.